สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 28 พ.ย.59
29 พ.ย. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (28 พ.ย.) เนื่องจากนักลงทุนเทขายทำกำไรหลังจากดัชนีหลักทั้ง 3 ดัชนีทะยานขึ้นแตะระดับสูงสุดเป็นประวัติการณ์ในช่วงก่อนหน้านี้ ขณะที่นักลงทุนจับตาทิศทางราคาน้ำมันอย่างใกล้ชิด ก่อนที่การประชุมกลุ่มประเทศผู้ส่งออกน้ำมัน (โอเปก) จะมีขึ้นในวันพูธที่ 30 พ.ย.นี้
ดัชนีเฉลี่ยอุตสาหกรรมดาวโจนส์ปิดที่ 19,097.90 จุด ลดลง 54.24 จุด หรือ -0.28% ดัชนี NASDAQ ปิดที่ 5,368.81 จุด ลดลง 30.11 จุด หรือ -0.56% ดัชนี S&amp;P500 ปิดที่ 2,201.72 จุด ลดลง 11.63 จุด หรือ -0.53%
 
ตลาดหุ้นยุโรปปิดร่วงลง เมื่อคืนนี้ (28 พ.ย.) เนื่องจากนักลงทุนวิตกกังวลเกี่ยวกับทิศทางราคาน้ำมัน ก่อนที่การประชุมกลุ่มประเทศผู้ส่งออกน้ำมัน (โอเปก) จะมีขึ้นในวันที่ 30 พ.ย.นี้ นอกจากนี้ ตลาดยังวิตกกังวลเกี่ยวกับสถานการณ์ด้านการเมืองในอิตาลีและฝรั่งเศส โดยอิตาลีจะจัดให้มีการลงประชามติในวันที่ 4 ธ.ค.เกี่ยวกับการปฏิรูปรัฐธรรมนูญ ซึ่งอาจจะส่งผลให้นายกรัฐมนตรีมัตเตโอ เรนซี หลุดจากตำแหน่ง
ดัชนี Stoxx Europe 600 ปรับตัวลง 0.8% ปิดที่ 339.83 จุด
ดัชนี CAC-40 ตลาดหุ้นฝรั่งเศสปิดที่ 4,510.39 จุด ลดลง 39.88 จุด หรือ -0.88% ดัชนี DAX ตลาดหุ้นเยอรมันปิดที่ 10,582.67 จุด ร่วงลง 116.60 จุด หรือ -1.09% ดัชนี FTSE 100 ตลาดหุ้นลอนดอนปิดที่ 6,799.47 จุด ลดลง 41.28 จุด หรือ -0.60%
 
ตลาดหุ้นลอนดอนปรับตัวลดลง เมื่อคืนนี้ (28 พ.ย.) เพราะได้รับแรงกดดันจากการปรับตัวลดลงของหุ้นกลุ่มพลังงาน เนื่องจากความวิตกกังวลเกี่ยวผลการประชุมของกลุ่มประเทศผู้ส่งออกน้ำมัน (โอเปก) ซึ่งคาดว่าจะประสบความล้มเหลว
ดัชนี FTSE 100 ปิดปรับตัวลง 41.28 จุด หรือ 0.60% แตะที่ 6,799.47 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เมื่อคืนนี้ (28 พ.ย.) หลังมีรายงานว่า อิรักพร้อมให้ความร่วมมือกับสมาชิกในกลุ่มประเทศผู้ผลิตน้ำมัน (โอเปก) เพื่อให้มีการบรรลุข้อตกลงที่ยอมรับได้สำหรับทุกฝ่าย
สัญญาน้ำมันดิบ WTI ส่งมอบเดือนม.ค.พุ่งขึ้น 1.02 ดอลลาร์ หรือ 2.2% ปิดที่ 47.08 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.เพิ่มขึ้น 1 ดอลลาร์ หรือ 2.1% ปิดที่ 48.24 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้น เมื่อคืนนี้ (28 พ.ย.) โดยได้แรงหนุนจากการอ่อนค่าของสกุลเงินดอลลาร์สหรัฐ นอกจากนี้ การที่ตลาดหุ้นนิวยอร์กปรับฐานลงเมื่อคืนนี้ ยังกระตุ้นให้นักลงทุนเข้าซื้อสัญญาทองคำซึ่งเป็นสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 12.40 ดอลลาร์ หรือ 1.1% ปิดที่ระดับ 1,190.80 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 11.3 เซนต์ หรือ 0.69% ปิดที่ 16.583 ดอลลาร์/ออนซ์
สัญญาพลาตินัมส่งมอบเดือนม.ค.พุ่งขึ้น 15 ดอลลาร์ หรือ 1.65% ปิดที่ 923.30 ดอลลาร์/ออนซ์
สัญญาพัลลาเดียมส่งมอบเดือนมี.ค.พุ่งขึ้น 15.10 ดอลลาร์ หรือ 2% ปิดที่ 758 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลเยนในการซื้อขายที่ตลาดนิวยอร์กเมื่อคืนนี้ (28 พ.ย.) เนื่องจากนักลงทุนเทขายทำกำไร หลังจากที่ดอลลาร์ทะยานขึ้นอย่างแข็งแกร่งในช่วงก่อนหน้านี้
ดอลลาร์สหรัฐอ่อนค่าลงเมื่อเทียบกับเยนที่ระดับ 112.22 เยน จากระดับ 112.92 เยน และอ่อนค่าลงเมื่อเทียบฟรังก์สวิส ที่ระดับ 1.0139 ฟรังก์ จากระดับ 1.0141 ฟรังก์
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.0598 ดอลลาร์สหรัฐ จากระดับ 1.0599 ดอลลาร์สหรัฐ ในขณะที่เงินปอนด์อ่อนค่าลงแตะระดับ 1.2421 ดอลลาร์สหรัฐ จากระดับ 1.2456 ดอลลาร์สหรัฐ ส่วนเงินดอลลาร์ออสเตรเลียดีดตัวขึ้นแตะระดับ 0.7479  ดอลลาร์สหรัฐ จากระดับ 0.7434 ดอลลาร์สหรัฐ